LESEN 1
Yumi Amamas Long Save Long Wanpela Tok Hait
Sampela taim wanpela i bin tokim yu long wanpela tok we em i no bin tokim ol narapela long en?— * Sapos olsem, orait dispela em i wanpela tok hait bikos i no gat narapela man i save long en. Baibel i kolim wanpela bikpela tok hait olsem “tok hait holi.” Em i holi bikos em i kam long God. Na em i wanpela tok hait bikos ol man i no save long en. Ol ensel tu i laik save long dispela tok hait. Yu tu i laik save long dispela tok hait?—
Yu ting ol ensel i laik save long wanem samting?
Bipo bipo tru, God i wokim fes man na meri. Nem bilong tupela em Adam na Iv. God i givim ol wanpela naispela ples long stap long en, em gaden Iden. Sapos Adam na Iv i bihainim tok bilong God, tupela na ol pikinini bilong ol inap mekim graun olgeta i kamap Paradais olsem dispela gaden. Na ol bai stap long Paradais inap oltaim oltaim. Tasol yu inap tingim samting Adam na Iv i mekim?—
Adam na Iv i sakim tok bilong God, em as na yumi no stap long Paradais long nau. Tasol God i tok em bai mekim graun i kamap Paradais gen na ol man bai stap amamas oltaim long en. Olsem wanem God bai kamapim gen Paradais long graun? Inap longtaim nau, ol man i no save long hau God bai kamapim gen Paradais long graun. Dispela em i wanpela tok hait.
Taim Jisas i kam long graun, em i skulim ol man long sampela save moa bilong dispela tok hait. Em i tok Kingdom Bilong God bai kamapim Paradais long graun. Jisas i tokim ol man long beten long dispela Kingdom i mas i kam. Na Kingdom tasol bai mekim graun i kamap naispela ples Paradais.
Yu amamas long save long dispela tok hait?— Tingim, ol manmeri i bihainim tok bilong Jehova, ol tasol bai stap long Paradais. Baibel i stori long planti man na meri em ol i bin bihainim tok bilong Jehova. Yu laik kisim save long stori bilong ol?— Yumi ken stori long sampela bilong ol na hau yumi ken bihainim pasin bilong ol.
RITIM LONG BAIBEL BILONG YU
Stat 1:26-28; 2:8, 9; 3:6, 23
Song 37:11, 29
^ par. 3 Long stori olgeta bai yu lukim kain mak olsem (—) bihain long sampela askim. Dispela em i gutpela taim bilong malolo na larim pikinini i bekim askim.
zsm_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn lmo_Latn tpi_Latn tpi_Latn